Lašai
Lašai – kaimas Rokiškio rajono savivaldybėje, 4 km į vakarus nuo Kriaunų, prie Sartų ežero. Gyvenvietė įsikūrusi vaizdingose Sartų regioninio parko apylinkėse. Seniūnaitijos centras. Keliai į Jūžintus, Antanašę, Bagdoniškį. Dabar Lašuose veikia žemės ūkio bendrovė „Lašai“, valdanti daugiau nei 2000 ha žemės bei stambiausia duonos kepimo įmonė rajone „Lašų duona“, maždaug trečdalį iškeptos produkcijos eksportuojanti į užsienį – Kanadą, JAV, Europos šalis. Yra Kriaunų pagrindinė mokykla, biblioteka.